laion/Wikipedia-Exotic huggingface dataset:
লিয়াকত আলী খান (ভারতীয় রাজনীতিবিদ)

লিয়াকত আলী খান (১৯৫৫ – ২৫ সেপ্টেম্বর ২০১৯) একজন ভারতীয় রাজনীতিবিদ ছিলেন যিনি ভারতীয় জনতা পার্টির রাজনীতির সাথে যুক্ত ছিলেন। তিনি চেঙ্গা বিধানসভা কেন্দ্র থেকে দুইবার আসাম বিধানসভার বিধায়ক হিসেবে নির্বাচিত হয়েছিলেন। লিয়াকত আলী খান ১৯৫৫ সালে জন্মগ্রহণ করেন। তিনি নির্দল প্রার্থী হিসেবে ১৯৯১ সালে চেঙ্গা থেকে আসাম বিধানসভার সদস্য হিসেবে নির্বাচিত হয়েছিলেন। তিনি সরকার গঠনের জন্য ভারতীয় জাতীয় কংগ্রেসকে সমর্থন প্রদান করেছিলেন। তিনি আসাম সরকার কর্তৃক কৃষি শিল্প বোর্ডের সভাপতি হিসেবে নিযুক্ত হয়েছিলেন। পরবর্তীতে, তিনি ভারতীয় জাতীয় কংগ্রেসে যোগদান করেন। এরপর তিনি অসম গণ পরিষদে যোগদান করেন ও দলটির মনোনয়নে ২০০১ সালে চেঙ্গা থেকে বিধায়ক হিসেবে নির্বাচিত হন। ২০১৬ সালে বিধানসভা নির্বাচনের পূর্বে তিনি সর্বভারতীয় সংযুক্ত গণতান্ত্রিক মোর্চায় যোগদন করেন। তিনি ২০১৭ সালে দলটি ত্যাগ করে ভারতীয় জনতা পার্টিতে যোগদান করেন ও দলটির আসাম শাখার কার্যনির্বাহী সদস্য হিসেবে দায়িত্ব পালন করেন। লিয়াকত আলী খান ২০১৯ সালের ২৫ সেপ্টেম্বর প্রয়াত হন। "Ex-MLA Liakat Ali Khan passes away"। The Assam Tribune। ২৫ সেপ্টেম্বর ২০১৯। ২৬ সেপ্টেম্বর ২০১৯ তারিখে মূল থেকে আর্কাইভ করা। সংগ্রহের তারিখ ৩১ অক্টোবর ২০১৯।  "Assam Legislative Assembly - Members 1991-96"। Assam Legislative Assembly। সংগ্রহের তারিখ ৩১ অক্টোবর ২০১৯।  "Assam Legislative Assembly - Members 2006-2011"। Assam Legislative Assembly। সংগ্রহের তারিখ ৩১ অক্টোবর ২০১৯।  "Former Chenga MLA Passes Away"। Pratidin Time। ২৫ সেপ্টেম্বর ২০১৯। সংগ্রহের তারিখ ৩১ অক্টোবর ২০১৯।
এ. কে. রায়

এ কে রায় (১৫ জুন ১৯৩৫ – ২১ জুলাই ২০১৯) একজন ভারতীয় প্রকৌশলী ও রাজনীতিবিদ ছিলেন। তিনি মার্ক্সিস্ট কোঅর্ডিনেশন কমিটি প্রতিষ্ঠা করেছিলেন। তিনি একজন সাংসদ ও বিধায়ক ছিলেন। তার পুরো নাম অরুণ কুমার রায়। এ. কে. রায় ১৯৩৫ সালের ১৫ জুন অধুনা বাংলাদেশের রাজশাহী জেলার সাপুরায় জন্মগ্রহণ করেন। তার পিতা শিবেশচন্দ্র রায় ও মাতা রেনুকা রায়ের প্রধান পরিচয় ছিল তাঁরা অগ্নিযুগের জেলখাটা স্বাধীনতা সংগ্রামী। শিবেশচন্দ্র রায় ওকালতি করতেন। ১৯৬০ খ্রিস্টাব্দে তারা সপরিবারে পশ্চিমবঙ্গের দিনাজপুরে চলে আসেন। অরুণকুমার রাজশাহীরই নওগাঁ প্রাথমিক বিদ্যালয়ে প্রাথমিক শিক্ষা শেষ করেন। পরবর্তী স্কুল শিক্ষার জন্য তার পিতা তাকে বেলুড় রামকৃষ্ণ মিশনে ভর্তি করেন। তারপর তিনি কলকাতার সুরেন্দ্রনাথ কলেজ থেকে বিজ্ঞানে স্নাতক হন। কলকাতা বিশ্ববিদ্যালয় থেকে কেমিক্যাল ইঞ্জিনিয়ারিং-এর পাঠ নেওয়ার পর উচ্চ শিক্ষার্থে জার্মানি যান। দেশে ফিরে এসে তিনি কয়লা খনিতে প্রকৌশলী হিসেবে কর্মজীবন শুরু করেন। তারপর, তিনি বামপন্থী রাজনীতিতে জড়িয়ে পড়েন ও সিপিআইএমে যোগ দেন। তিনি ১৯৬৭, ১৯৭২ ও ১৯৭৭ সালে সিন্ড্রি থেকে তৎকালীন বিহার বিধানসভার বিধায়ক হিসেবে নির্বাচিত হন। এ কে রায় ১৯৭৭, ১৯৮০ ও ১৯৮৯ সালে ধানবাদ থেকে ভারতীয় আইনসভার নিম্নকক্ষে সাংসদ হিসেবে নির্বাচিত হয়েছিলেন। তিনি শুরুতে সিপিআইএমের সাথে যুক্ত থাকলেও পরে মার্ক্সিস্ট কোঅর্ডিনেশন কমিটি প্রতিষ্ঠা করেন। তিনি ১৯৭১ সাল থেকে ঝাড়খণ্ড আন্দোলনে জড়িয়ে পড়েছিলেন। ঝাড়খণ্ড আন্দোলনের দরুন ২০০০ সালে ঝাড়খণ্ড বিহার থেকে আলাদা হয়ে ভারতের একটি স্বতন্ত্র প্রদেশ হিসেবে স্বীকৃতি লাভ করেছিল। এ কে রায় ২০১৯ সালের ২১ জুলাই প্রয়াত হন। "ROY, SHRI A. K."। www.loksabhaph.nic.in। সংগ্রহের তারিখ ৫ নভেম্বর ২০১৯।  "চালাঘরে মাদুর বিছিয়ে শুতে যাচ্ছেন সাংসদ"। সংগ্রহের তারিখ ২০২৩-১০-০২।  "Trade union leader, three-time MP A.K. Roy dead"। The Hindu। সংগ্রহের তারিখ ৫ নভেম্বর ২০১৯।  "Bihar: Veteran Leftist, three-time Lok Sabha member AK Roy passes away"। The Times of India। সংগ্রহের তারিখ ৫ নভেম্বর ২০১৯।  "প্রয়াত এ কে রায়"। এই সময়। সংগ্রহের তারিখ ৫ নভেম্বর ২০১৯।
প্রাইমেটোমর্ফা

Primatomorpha স্তন্যপায়ীদের দুটি বর্গ Dermoptera বা colugos এবং বনমানুষ (Plesiadapiformes, Strepsirrhini, Haplorhini) ধারণকারী একটি অধিবর্গ। "প্রাইমটোমর্ফা" শব্দটি প্রথম বিজ্ঞান সাহিত্যে ১৯৯১ সালে (কে.সি. বিয়ার্ড) এবং ১৯৯২ (কালান্দাজে, রুটিয়ান) প্রকাশিত হয়েছিল। মূলত পারমাণবিক সিকোয়েন্সের প্রধান ডিএনএ ধারা বিশ্লেষণ ইউরোকন্টা অনুমানকে সমর্থন করে। অন্যদিকে মাইটোকন্ড্রিয়াল সিকোয়েন্স গবেষণা একটি ভিন্ন ট্রি টোপোলজিকে সমর্থন করে (আর্নসন এট আল।, ২০০২)। রেট্রোট্রান্সপোসনের উপস্থিতি / অনুপস্থিতি নিয়ে একটি গবেষণায় ইউরোকন্টা (ক্রেইগস এট আল., ২০০৭) এর পক্ষে দৃঢ় সমর্থন পাওয়া যায় । কিছু আণবিক উপাত্তের ব্যাখ্যা বনমানুষ এবং Dermoptera কে Primatomorpha নামক গোষ্ঠীতে (অধিবর্গ) মিলন ঘটায়, Scandentia এর সহোদর গোষ্ঠী হিসেবে পরিচিত। প্ররায় ৭৯.৬ মিলিয়ন বছর আগে Dermoptera -র সহোদর গোষ্ঠী হতে প্রাইমেটরা বিচ্ছিন্ন হয়ে যায়। ক্রেটিসিয়াসের সময় ডার্মোপেরারেসহোদরুগোষ প থেকে বিচ্ছিন্ন হয়েছিলেন প্রাইমেটরা। অন্যান্য ব্যাখ্যাগুলি ডার্মোপ্টেরা এবং স্ক্যান্ডেনটিয়াকে সানডাথেরিয়া নামক প্রাইমেটসের সহোদর একটি গোষ্ঠীর সাথে একত্রিত করেছে কিছু সাম্প্রতিক গবেষণা স্ক্যান্ডেনটিয়াকে গ্লায়ার্সের সহোদর হিসাবে রাখে এবং ইউরোকোন্টাকে অকার্যকর করে। Esselstyn JA, Oliveros CH, Swanson MT, Faircloth BC (সেপ্টেম্বর ২০১৭)। "Investigating Difficult Nodes in the Placental Mammal Tree with Expanded Taxon Sampling and Thousands of Ultraconserved Elements": 2308–2321। ডিওআই:10.1093/gbe/evx168। পিএমআইডি 28934378। পিএমসি 5604124 ।  O'Leary MA, Bloch JI, Flynn JJ, Gaudin TJ, Giallombardo A, Giannini NP, Goldberg SL, Kraatz BP, Luo ZX, Meng J, Ni X, Novacek MJ, Perini FA, Randall ZS, Rougier GW, Sargis EJ, Silcox MT, Simmons NB, Spaulding M, Velazco PM, Weksler M, Wible JR, Cirranello AL (ফেব্রুয়ারি ২০১৩)। "The placental mammal ancestor and the post-K-Pg radiation of placentals": 662–7। ডিওআই:10.1126/science.1229237। পিএমআইডি 23393258।  Wilford, John Noble (৭ ফেব্রুয়ারি ২০১৩)। "Rat-Size Ancestor Said to Link Man and Beast"। New York Times। সংগ্রহের তারিখ ৯ ফেব্রুয়ারি ২০১৩।  Meredith RW, Janečka JE, Gatesy J, Ryder OA, Fisher CA, Teeling EC, Goodbla A, Eizirik E, Simão TL, Stadler T, Rabosky DL, Honeycutt RL, Flynn JJ, Ingram CM, Steiner C, Williams TL, Robinson TJ, Burk-Herrick A, Westerman M, Ayoub NA, Springer MS, Murphy WJ (অক্টোবর ২০১১)। "Impacts of the Cretaceous Terrestrial Revolution and KPg extinction on mammal diversification": 521–4। ডিওআই:10.1126/science.1211028। পিএমআইডি 21940861।  Zhou X, Sun F, Xu S, Yang G, Li M (মার্চ ২০১৫)। "The position of tree shrews in the mammalian tree: Comparing multi-gene analyses with phylogenomic results leaves monophyly of Euarchonta doubtful": 186–98। ডিওআই:10.1111/1749-4877.12116। পিএমআইডি 25311886।
নাটের গুরু

নাটের গুরু হল ২০০৩ এর একটি প্রকাশিতব্য বাংলা রোমান্টিক কমেডি চলচ্চিত্র যার পরিচালক হরনাথ চক্রবর্তী ও প্রযোজক সিনজিনি মুভিজ । প্রধান ভূমিকায় অভিনয় করেছেন জিৎ এবং কোয়েল মল্লিক আর গুরুত্বপূর্ণ চরিত্রে অভিনয় করেছেন রঞ্জিত মল্লিক এবং মৌসুমী চট্টোপাধ্যায়। এই ছবিটি দিয়ে কোয়েল মল্লিক তার সিনেমা জগতে অভিষেক করেছিলেন। এস. পি. ভেঙ্কটেশ ছবিটির সংগীত পরিচালক ছিলেন এবং কয়েকটি গান হিট করেছিল। ছবিটি ১১ এপ্রিল ২০০৩ সালে মুক্তি পেয়েছিল এবং ২০০৩ সালের অন্যতম বৃহত্তম হিট ছবি। সমরেশ বসুর জনপ্রিয় উপন্যাস অবলম্বনে রোমান্টিক কমেডি, নাটার গুরু ছবিটি। ছবিতে চারটি প্রধান চরিত্রগুলি হল রবি, শশীভূষণ, সুলোচোনা এবং মনীষা। শশী ও সুলোচোনা এক বিচ্ছিন্ন দম্পতি যারা পরস্পর পরস্পর থেকে পৃথক হলেও আইনত বিবাহবিচ্ছেদ হয়নি। পৃথকীকরণ উভয় পক্ষের ভুল বোঝাবুঝি, অহংকার এবং ভুল ধারণার শিকার দুজনই। ১৫ বছর পরে, সুলোচোনা এখন একজন সফল ব্যবসায়িক এবং শশীভূষণ একজন রেস কোর্সের বুকি। তাদের একমাত্র মেয়ে মনীষা একজন নর্তকী এবং সে তার মায়ের সাথে থাকেন। হটাৎ একদিন সুলোচোনা হার্ট অ্যাটাকের শিকার হন এবং মনীষা কোনরকম সাহায্য না পেয়ে তার বাবার কাছ যান এবং বাবা ও মেয়ে ঠিক করেন যে অসুস্থ সুলোচোনাকে কোন প্রকার চাপ দেওয়া যাবে না। সুতরাং তারা একটি গোপন পদ্ধতি ঠিক করে। তারা শশীর বন্ধু, রবিকে (জিৎ) ভাড়া করে আনার সিদ্ধান্ত নেয় এবং তাকে দুর্গাদাস হিসাবে উপস্থাপন করে। যখনি দরকার হত রবি প্রক্সি দিতে হাজির হত। সে নিয়মিত মনীষা বাড়িতে আসতে শুরু করে। তবে প্রায়ই অপ্রাসঙ্গিক বিষয় নিয়ে শশী এবং মনীষার মধ্যে ঝগড়া এবং লড়াই হত। মনীষার আচরণে রবি অপমানিত হন। একদিন রবি সুলোচোনার পা ছোঁয় এবং তাঁকে গান শোনায়। সেই সংগীত সুলোচোনাকে অনেকটা সুস্থ করে তোলে এবং তিনি আবার হাঁটাতে সক্ষম হন। সুলোচোনা রবিকে ভালবাসে। এদিকে, সুলোচোনা দুর্ঘটনাক্রমে রবির মৌলিকত্ব উন্মোচন করে ফেলে। সুলোচোনা রবির সততা ও আত্মমর্যাদার প্রশংসা করেন। রবির সততা ও সরলতা মনীষাকে তার প্রেমে পড়ায়। দুর্গাদাস ঝামেলা সৃষ্টি করে। তবে শশীর সহযোগিতায় প্রেমীরা আবার মিলিত হন। শশী এবং সুলোচোনা তাদের দীর্ঘ হারিয়ে যাওয়া প্রেম পুনরায় আবিষ্কার করেন এবং দম্পতি আবার একত্রিত হন। মুখ্য ভূমিকায় অভিনয় করেছেন (জিৎ) এবং তার চরিত্রের নাম ছিল রবি মৈত্রের, মনীষা চরিত্রে কোয়েল মল্লিক, মনীষার বাবা চরিত্রে রঞ্জিত মল্লিক, মনীষার মা চরিত্রে মৌসুমী চট্টোপাধ্যায়, রবির বন্ধু চরিত্রে কাঞ্চন মল্লিক, মণি চরিত্রে পুষ্পিতা মুখোপাধ্যায় এবং অন্যান্য চরিত্রে অভিনয় করেছেন নিমু ভৌমিক, অশোক মুখোপাধ্যায়, কৌশিক ভট্টাচার্য, শচীন মল্লিক। মৌসুমী চট্টোপাধ্যায় রঞ্জিত মল্লিক জিৎ কোয়েল মল্লিক তিনি একজন সংগীত পরিচালক এবং সুরকার, যিনি বেশিরভাগই মালায়ালাম চলচ্চিত্র জগতে কাজ করেন। Mitra, Aindrila (২৪ এপ্রিল ২০০৩)। "Koel's on a Tolly high with Nater Guru-Calcutta Times-Cities-The Times of India"। indiatimes.com। সংগ্রহের তারিখ ২০০৮-১০-৩১।  Sengupta, Sujit। "Bengali Cinema - Nater Guru"। ২০১৯-১১-০৫ তারিখে মূল থেকে আর্কাইভ করা। সংগ্রহের তারিখ ২০০৮-১০-৩১।  "The Telegraph - Calcutta : Weekend"। Calcutta, India: www.telegraphindia.com। ৪ মার্চ ২০০৬। সংগ্রহের তারিখ ২০০৮-১০-৩১।  ইন্টারনেট মুভি ডেটাবেজে নাটের গুরু (ইংরেজি)
মিল্টন স্মল

মিল্টন অ্যাস্টার স্মল (ইংরেজি: Milton Small; জন্ম: ১২ ফেব্রুয়ারি, ১৯৬৪) সেন্ট ফিলিপের ব্লেডস হিল এলাকায় জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৮৪ সালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে বার্বাডোস দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন মিল্টন স্মল। ১৯৮৩-৮৪ মৌসুম থেকে ১৯৯১-৯২ মৌসুম পর্যন্ত মিল্টন স্মলের প্রথম-শ্রেণীর খেলোয়াড়ী জীবন চলমান ছিল। এমন এক সময়ে ওয়েস্ট ইন্ডিজ দলে অন্তর্ভুক্ত হন যখন দলে সেরা বোলারদের প্রাচুর্যতা সবিশেষ লক্ষণীয় ছিল। প্রকৃত ফাস্ট বোলার না হলেও ডানহাতি ব্যাটসম্যানদের বিপরীতে বলকে সুইং করানোয় সক্ষমতা দেখিয়েছেন। জানুয়ারি, ১৯৮৪ সালে বার্বাডোসের সদস্যরূপে ত্রিনিদাদ দলের বিপক্ষে প্রথম-শ্রেণীর ক্রিকেটে অভিষেক ঘটে তার। খেলায় তিনি আট উইকেট দখল করেছিলেন। তন্মধ্যে, প্রথম ইনিংসে ৫/৫৭ বোলিং পরিসংখ্যান দাঁড় করান। তবে, শেল শীল্ডের পরবর্তী তিন খেলায় নিজেকে যথোচিত বিচ্ছুরণ ঘটাতে পারেননি। সমগ্র খেলোয়াড়ী জীবনে দুইটিমাত্র টেস্ট ও দুইটিমাত্র একদিনের আন্তর্জাতিকে অংশগ্রহণ করেছেন মিল্টন স্মল। ১৬ মার্চ, ১৯৮৪ তারিখে পোর্ট অব স্পেনে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এরপর, ২৮ জুন, ১৯৮৪ তারিখে লর্ডসে স্বাগতিক ইংল্যান্ড দলের বিপক্ষে সর্বশেষ টেস্টে অংশ নেন তিনি। সিরিজের দ্বিতীয় টেস্টে উইনস্টন ডেভিসের স্থলাভিষিক্ত হন। জোয়েল গার্নার, ওয়েন ড্যানিয়েল ও ম্যালকম মার্শালের পর বোলিং আক্রমণে নেমে ১/৭৫ পেয়েছিলেন। বিস্ময়করভাবে ১৯৮৪ সালে ইংল্যান্ড সফরের জন্যে মনোনীত হন। আঘাতপ্রাপ্ত মাইকেল হোল্ডিংয়ের পরিবর্তে লর্ডস টেস্টে নিজস্ব দ্বিতীয় ও সর্বশেষ টেস্ট খেলেন। দ্বিতীয় ইনিংসে ৩/৪১ পান। কিন্তু, হাটুর আঘাতের কারণে তাকে সফরের শুরুতেই দেশে ফিরে আসতে হয়। ঐ মৌসুমে তিনি আর ঘরোয়া পর্যায়ের খেলায় অংশ নিতে পারেননি। আঘাত ও দূর্বল ক্রীড়াশৈলীর কারণে বার্বাডোস দল থেকে প্রায় চার বছর মাঠের বাইরে অবস্থান করতে বাধ্য হন। তবে, ১৯৮৮-৮৯ মৌসুমের অধিকাংশ সময় খেলেন। ২২.০৫ গড়ে ২০ উইকেট দখল করেন। তন্মধ্যে, মাঠে নেমেই ত্রিনিদাদের বিপক্ষে ব্যক্তিগত সেরা ৬/৫৫ পান। কিন্তু আবারও খেলায় ছন্দ হারিয়ে ফেলেন। এরপর তিনি আর একটিমাত্র খেলায় অংশ নিয়েছিলেন। ১৯৯০-৯১ মৌসুমে ০/১২৭ লাভ করার পর খেলার জগৎ থেকে অবসর গ্রহণ করেন। List of West Indies Test Cricketers "West Indies – Test Batting Averages"। ESPNCricinfo। সংগ্রহের তারিখ ১৩ অক্টোবর ২০১৯।  "West Indies – Test Bowling Averages"। ESPNCricinfo। সংগ্রহের তারিখ ১৩ অক্টোবর ২০১৯।  জো স্মল গ্ল্যাডস্টোন স্মল ত্রিনিদাদ ও টোবাগো জাতীয় ক্রিকেট দল ওয়েস্ট ইন্ডিয়ান টেস্ট ক্রিকেটারদের তালিকা ওয়েস্ট ইন্ডিয়ান একদিনের আন্তর্জাতিক ক্রিকেটারদের তালিকা ইএসপিএনক্রিকইনফোতে মিল্টন স্মল (ইংরেজি) ক্রিকেটআর্কাইভে মিল্টন স্মল (সদস্যতা প্রয়োজনীয়) (ইংরেজি)
খয়ের

খয়ের (বৈজ্ঞানিক নামঃ Acacia catechu) একটি কণ্টকময় পর্ণমোচী উদ্ভিদ, যার উচ্চতা প্রায় ১৫ মিটার পর্যন্ত হয়। ইংরেজি ভাষায় এই গাছ Catechu, Cachou বা Black Cutch নামেও পরিচিত। এশিয়ার নানা দেশ, যেমন চীন, ভারত এবং ভারত মহাসাগরের নানাদেশে, পাকিস্তান, বাংলাদেশ, থাইল্যান্ড, মায়ানমার প্রভৃতি দেশে এই গাছের ফলন হয়। ভারতীয় উপমহাদেশে, এই গাছের সারিকাঠ সংগ্রহ করে ছোট ছোট বর্গাকারে খণ্ড করে ১২ ঘণ্টা ধরে মাটির পাত্রে জলে সিদ্ধ করা হয়। এর পর নিষ্কাশন করে ছাঁচে ঢেলে দেওয়া হয়। এতে বিভিন্ন আকারের খয়ের পাওয়া যায়। পান-এর অন্যতম প্রধান উপাদান হিসাবে ব্যবহার করা হয়। অন্য মশলা দেওয়ার আগে, পান পাতায় চুন বা খয়ের মাখানো হয়ে থাকে। এই গাছের বীজ প্রোটিন সমৃদ্ধ। পানের সাথে খাওয়া হয়। এ গাছের ডাল অনেকসময় ছাগল বা গবাদি পশুর খাদ্য হিসাবে ব্যবহার হয়। গলার ঘা সারাতে বা ডায়োরিয়া রোগের ওষুধ হিসাবে এই গাছের কাঠের নিষ্কাষিত পদার্থ ব্যবহার হয়। এই গাছের কাঠ জ্বালানি হিসাবে অথবা আসবাবপত্র নির্মাণের কাজে ব্যবহার করা হয়। এর কাঠের ঘনত্ব (wood density) প্রতি ঘনমিটারে প্রায় ০.৮৮ গ্রাম। এই গাছের গুঁড়ির কেন্দ্রীয় অংশের কাঠ (heartwood) থেকে যে ট্যানিন নিষ্কাশন করা হয়, তার ব্যবহার হয় বস্ত্রাদির রং হিসাবে (dye), চামড়া পাকানোর কাজে (tanning), মাছ ধরার জালের সংরক্ষক (preservative) হিসাবে, ওষুধ তৈরির কাজে এবং খনিজ তেল ড্রিলিং-এর কাজে তেলের সান্দ্রতা (viscosity) সংরক্ষণে। জলে ভেজানো বীজ ছড়িয়ে এই গাছের চাষ করা হয়। প্রায় ছ'মাস ধরে নার্সারিতে রাখার পর এই বীজ চাষের মাঠে বপন করা হয়। সুপারি International Legume Database & Information Service (ILDIS) "Colourants and Dyestuffs mainly of local or regional importance: Cutch"। Food and Agriculture Organization (FAO), রাষ্ট্রসংঘ। ২০১৯-০২-১০ তারিখে মূল থেকে আর্কাইভ করা। সংগ্রহের তারিখ ২০০৯-০১-৩০।  "World AgroForestry Database"। ২৮ সেপ্টেম্বর ২০০৭ তারিখে মূল থেকে আর্কাইভ করা। সংগ্রহের তারিখ ৩০ জানুয়ারি ২০০৯।  "Appendix 1 - List of wood densities for tree species from tropical America, Africa, and Asia"। Food and Agriculture Organization (FAO), রাষ্ট্রসংঘ। সংগ্রহের তারিখ ২০০৯-০১-৩০।  সমগোত্রীয় উদ্ভিদঃ Acacia catechu var. sundra (L.f.) Willd. হায়দ্রাবাদ শহরে তোলা ফুলের ছবি হায়দ্রাবাদে তোলা পাতা ও ফুলের ছবি হায়দ্রাবাদে তোলা পাতা ও ফলের ছবি হায়দ্রাবাদে তোলা গুঁড়ির ছবি উইকিপ্রজাতিতে-এ বিষয় সম্পর্কিত তথ্য রয়েছে: Acacia catechu
আনছার আলী সিদ্দিকী

আনছার আলী সিদ্দিকী (১৯৩৩-২০১৩) হলেন বাংলাদেশ জাতীয়তাবাদী দলের একজন রাজনীতিবিদ, সাবেক পানিসম্পদ প্রতিমন্ত্রী এবং সাবেক সাংসদ। তিনি ১৯৯১ সালের পঞ্চম জাতীয় সংসদ নির্বাচনে ও ফেব্রুয়ারি ১৯৯৬ সালের নির্বাচনে বিএনপির প্রার্থী হিসেবে চৌহালী আসন (সাবেক সিরাজগঞ্জ-৬ আসন) থেকে সংসদ সদস্য নির্বাচিত হয়েছিলেন। আনছার আলী সিদ্দিকী ১৯৩৩ সালে সিরাজগঞ্জ জেলায় জন্মগ্রহণ করেন। আনছার আলী সিদ্দিকী ১৯৯১-১৯৯৬ সালে প্রতিমন্ত্রী হিসেবে দায়িত্ব পালন করেন। তিনি ১৯৯১ সালের পঞ্চম জাতীয় সংসদ নির্বাচনে ও ফেব্রুয়ারি ১৯৯৬ সালের নির্বাচনে বিএনপির প্রার্থী হিসেবে চৌহালী আসন (সাবেক সিরাজগঞ্জ-৬ আসন) থেকে সংসদ সদস্য নির্বাচিত হয়েছিলেন। আনছার আলী সিদ্দিকী ১৫ এপ্রিল ২০১৩ সালে বারডেম হাসপাতালে বার্ধক্যজনিত কারণে চিকিৎসাধীন অবস্থায় মৃত্যুবরণ করেন। মৃত্যুকালে তার বয়স হয়েছিল ৮০ বছর। পঞ্চম জাতীয় সংসদ সদস্যদের তালিকা ষষ্ঠ জাতীয় সংসদ সদস্যদের তালিকা "দুই জোটের সম্ভাব্য প্রার্থীরা মাঠে | বাংলাদেশ প্রতিদিন"। Bangladesh Pratidin। সংগ্রহের তারিখ ২০১৯-১১-০৫।  "৫ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৭ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "৬ষ্ঠ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৫ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "সিরাজগঞ্জে স্বাধীনতার পর এই প্রথম মন্ত্রী পেলো না"। সংগ্রহের তারিখ ২০১৯-১১-০৫।  "৪৮ বছরে এই প্রথম মন্ত্রিবিহীন সিরাজগঞ্জ"। Dhaka Tribune Bangla। ২০১৯-০১-০৭। ২০১৯-১১-০৫ তারিখে মূল থেকে আর্কাইভ করা। সংগ্রহের তারিখ ২০১৯-১১-০৫।  "স্বাধীনতার পর প্রথম মন্ত্রী বঞ্চিত সিরাজগঞ্জ"। unb.com.bd। সংগ্রহের তারিখ ২০১৯-১১-০৫।  "আনছার আলী সিদ্দিকী"। প্রথম আলো। সংগ্রহের তারিখ ২০১৯-১১-০৫।  "Ansar Ali Siddique"। The Daily Star (ইংরেজি ভাষায়)। ২০১৩-০৪-১৬। সংগ্রহের তারিখ ২০১৯-১১-০৫।  BanglaNews24.com। "আনসার আলীর মৃত্যুতে খালেদার শোক"। banglanews24.com (ইংরেজি ভাষায়)। সংগ্রহের তারিখ ২০১৯-১১-০৫।  পঞ্চম জাতীয় সংসদ সদস্যদের তালিকা (১৯৯১) ওয়েব্যাক মেশিনে আর্কাইভকৃত ২০১৮-০৯-১৭ তারিখে –জাতীয় সংসদ ষষ্ঠ জাতীয় সংসদ সদস্যদের তালিকা (ফেব্রুয়ারি ১৯৯৬) ওয়েব্যাক মেশিনে আর্কাইভকৃত ২০১৮-০৯-১৫ তারিখে –জাতীয় সংসদ
পেরিতো মোরেনো হিমবাহ

পেরিতো মোরেনো (৫০°২৯′ দক্ষিণ ৭৩°০৩′ পশ্চিম﻿ / ﻿৫০.৪৮৩° দক্ষিণ ৭৩.০৫০° পশ্চিম﻿ / -50.483; -73.050) আর্জেন্টিনার সান্তা ক্রুজ রাজ্যের লস গ্লাসিয়ারেস ন্যাশনাল পার্কে অবস্থিত একটি হিমবাহ। আর্জেন্টেনীয় পেন্টাগনীয়ায় এটি একটি গুরুত্বপূর্ণ ও আর্কষনিয় পর্যটনকেন্দ্র। উইকিমিডিয়া কমন্সে পেরিতো মোরেনো সংক্রান্ত মিডিয়া রয়েছে। Glacier Perito Moreno LIVE '08 (Español, English, Français, Portugues) The Glaciers National Park ESA March/2004 Report Glaciology (Spanish) Associated Press on the March 2006 breach ওয়েব্যাক মেশিনে আর্কাইভকৃত ৭ সেপ্টেম্বর ২০০৮ তারিখে Santa Cruz Sub Secretary Of Tourism Panoramic virtual tour of Perito Moreno Video: Tourists watch as the ৭০ মিটার (২৩০ ফু) breaks down Sunday, March 15, 2004 Photosynth (3D view) of glacier ওয়েব্যাক মেশিনে আর্কাইভকৃত ২৪ জুলাই ২০১১ তারিখে
জওহর নবোদয় বিদ্যালয়, চাম্বা

জওহর নবোদয় বিদ্যালয়, চাম্বা বা স্থানীয়ভাবে জেএনভি সরোল নামে পরিচিত ভারতের হিমাচল প্রদেশের চাম্বা জেলার একটি আবাসিক, সহ-শিক্ষামূলক বিদ্যালয়। নবোদয় বিদ্যালয়সমূহ ভারত সরকারের মানব সম্পদ বিকাশ মন্ত্রালয় দ্বারা অর্থায়নপ্রাপ্ত এবং নবোদয় বিদ্যালয় সমিতি দ্বারা পরিচালিত। নবোদয় বিদ্যালয় সমিতি হল একটি আবাসিক বিদ্যালয় ব্যবস্থা, যা মন্ত্রনালয়ের অধীনে একটি স্বায়ত্তশাসিত সংস্থা। জওহর নবোদয় বিদ্যালয়, চাম্বা ১৯৮৭ সালে প্রতিষ্ঠিত হয় এবং এটি জওহর নভোদয় বিদ্যালয়ের একটি অংশ। এই বিদ্যালয়ের স্থায়ী ক্যাম্পাস চাম্বা জেলার সরোলে অবস্থিত। এই বিদ্যালয়টি নবোদয় বিদ্যালয় সমিতির চন্ডীগড় আঞ্চলিক কার্যালয় দ্বারা পরিচালিত এবং তদারকি করা হয়। নবোদয় বিদ্যালয় সমিতি দ্বারা পরিচালিত বাছাই পরীক্ষার মাধ্যমে ষষ্ঠ শ্রেনীতে জেএনভি চাম্বায় ভর্তি করা হয়। পরীক্ষার তথ্য চাম্বা জেলা ম্যাজিস্ট্রেট (কালেক্টর) এর অফিস দ্বারা জেলায় প্রচার ও বিজ্ঞাপন দেওয়া হয়, যিনি বিদ্যালয় পরিচালনা কমিটির চেয়ারপারসন হিসেবে দায়িত্বে রয়েছেন। জেএনভি চাম্বা সিবিএসই কর্তৃক নির্ধারিত পাঠ্যক্রম অনুসরণ করে কেন্দ্রীয় মাধ্যমিক শিক্ষা বোর্ডের অন্তর্ভুক্ত, যার অন্তর্ভুক্তি নম্বর ৬৪০০০৫। জেএনভি বিদ্যালয়ের তালিকা জওহর নবোদয় বিদ্যালয়, সিরমৌর জওহর নবোদয় বিদ্যালয়, বিলাসপুর "Navodaya Vidyalaya Smiti"। Navodaya Vidyalaya Smiti। সংগ্রহের তারিখ ৭ ফেব্রুয়ারি ২০১৯।  "NVS RO Chandigarh - JNVs under Chandigarh Regional Office"। NVS Chandigarh। ৪ ফেব্রুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ৭ ফেব্রুয়ারি ২০১৯।  "CBSE affiliation details of JNV Chamba"। CBSE - Online School Affiliation & Monitoring System। ৯ ফেব্রুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ৭ ফেব্রুয়ারি ২০১৯।  "Jawahar Navodaya Vidyalaya Sarol Distt Chamba Himachal Pradesh"। The Learning Point। সংগ্রহের তারিখ ৭ ফেব্রুয়ারি ২০১৯।  জেএনভি চাম্বার অফিসিয়াল ওয়েবসাইট ওয়েব্যাক মেশিনে আর্কাইভকৃত ২১ জুন ২০১৯ তারিখে টেমপ্লেট:জওহর নবোদয় বিদ্যালয়
আসমা বিনতে মারওয়া

আসমা বিনতে মারওয়া (আরবি: عصماء بنت مروان "মারওয়ার কন্যা 'আসমা'") ছিলেন একজন আরবীয় মহিলা উপজাতি যিনি ৭ম শতাব্দীতে আরবের মদিনায় বসবাস করতেন। বিনতে মারওয়া মদিনার লোকদেরকে তাদের নিজেদেরকে বাদ দিয়ে সমাজপ্রধানের আনুগত্যের প্রতি উপহাস করার জন্য পরিচিত ছিলেন। আসমা বিনতে মারওয়া এবং তাঁর মৃত্যুর গল্প ইবনে ইসহাক ও ইবনে সা'দ উভয়ের রচনায় দেখা যায়। বিবরণী অনুসারে, তার পরিবার মদিনায় মুহাম্মদ এবং তাঁর অনুসারীদেরকে অবাঞ্ছিত আন্তঃসম্পর্ককারী হিসাবে দেখেছিল। ৬২৪ সালে বদরের যুদ্ধে মক্কায় কুরাইশদের বিরুদ্ধে মুসলিমদের বিজয়ের পরে মুহাম্মদের বেশিরভাগ বিরোধী নিহত হয়েছিল। কারণ হিসাবে বলা হয়েছে, তিনি এমন কবিতা রচনা করেছিলেন যাতে প্রকাশ্যে স্থানীয় উপজাতিদের সমালোচনা করেছিল যারা ইসলাম গ্রহণ করেছিল এবং মুহাম্মদের সাথে মিত্র হয়ে তাঁর মৃত্যুর ডাক দিয়েছিল। তাঁর কবিতাগুলিতে তিনি মদিনার অধিবাসীদেরকে তাদের অনাত্মীয় ব্যক্তি মোহাম্মদকে প্রধান হিসেবে মানার জন্য উপহাস করেছিলেন। ইবনে ইসহাক উল্লেখ করেছেন যে, মুহাম্মাদের বিরুদ্ধে বিদ্রোহ করার জন্য মদিনার অধিবাসী আবু আফাককে হত্যা করার পরেও বিনতে মারওয়ান বিদ্বেষ প্রকাশ করেছিলেন। কবিতায় তিনি বলেছিলেন: "তোমরা কি তোমাদের প্রধানদের হত্যার পরেও (মুহাম্মদ)এর কাছ থেকে মঙ্গল কামনা করো" এবং জিজ্ঞাসা করেছিলেন: "এমন কোন দাম্ভিক লোক নেই যে তাকে আশ্চর্যজনক আক্রমণ করবে/ এবং যারা তার কাছ থেকে কিছু আশা করে তাদের প্রত্যাশা কেটে দেয়?" কবিতাটি শুনে মুহাম্মদ বিনতে মারওয়ার মৃত্যুর আহ্বান জানিয়ে বললেন, "কে আমাকে মারওয়ানের মেয়ে থেকে মুক্তি দেবে?" আসমা বিনতে মারওয়ানের স্বামী বনু খাত্মা স্বগোত্রীয় এক অন্ধ ব্যক্তি উমাইর বিন আদিয় আল-খাতমি জানিয়েছিলেন যে তিনি তা করবেন। রাতের অন্ধকারে উমাইর মারওয়ার ঘরে ঢুকে পড়েন যেখানে তিনি তার পাঁচ সন্তানের সাথে ঘুমন্ত অবস্থায় ছিলেন এবং তাঁর শিশু সন্তানটি তাঁর বুকে ছিল। উমাইর তার স্তন থেকে শিশুটিকে সরিয়ে আসমাকে হত্যা করে। The Life of Muhammad. A translation of Ishaq's "Sirat Rasul Allah", pgs. 675–676, A. Guillaume, Oxford University Press, 1955 Ruthven, Malise (২০০৬)। Islam in the world। Oxford University। পৃষ্ঠা 52। আইএসবিএন 978-0-19-530503-6।
আবু আফাক

আবু আফাক (আরবি: أبو عفك, মৃত্যু ৬২৪) হিজাজ অঞ্চলে (বর্তমানে সৌদি আরব) বসবাসকারী ইহুদি কবি ছিলেন। আবু আফাক ইসলাম গ্রহণ করেন নি এবং মুহাম্মদের বিরুদ্ধে সোচ্চার ছিলেন। তিনি মুহাম্মদের এক গুরুত্বপূর্ণ রাজনৈতিক শত্রুতে পরিণত হন। একজন প্রবীণ ব্যক্তি হিসাবে আবু আফাক আরওয়া মুহাম্মদ এবং তাঁর অনুসারীদের বিরুদ্ধে একটি রাজনৈতিক অভিযোগযুক্ত কবিতা লিখেছিলেন যা সীরাতে সংরক্ষিত রয়েছে। মুহাম্মদ তখন আবু আফাকের মৃত্যুর ডাক দেয় এবং সেলিম ইবনে উমাইর তাকে হত্যা করে বলে অভিযোগ করা হয়। বিষয়টি নবী মুহাম্মদের প্রাচীনতম জীবনী "সীরাত রসুল আল্লাহ" (ঈশ্বরদূতের জীবন) -তে ইবনে ইসহাক লিখেছিলেন। আলফ্রেড গিলাইম অনূদিত ইবনে ইসহাকের ভবিষ্যদ্বাণীমূলক জীবনী, "আবু আফাককে হত্যা করার জন্য সেলিম বি. উমরের অভিযান" ("Salim b. Umayr's expedition to kill Abu Afak") অধ্যায়ের অনুবাদ থেকে একটি উদ্ধৃতি নিচে উল্লেখ করা হল- আবু আফাক বনু উবায়দার বানু আমর বিন আউফ গোত্রের একজন ছিলেন। নবী মুহাম্মদ কর্তৃক আল-হারিস বিন সুয়েদ বিন সামিতকে হত্যা করার সময় তিনি তার অসন্তুষ্টি প্রকাশ করেছিলেন এবং বলেছিলেন: আমি অনেক দিন বেঁচে আছি কিন্তু কখনও দেখিনি একটি সমাবেশ বা একদল মানুষ তাদের প্রতিশ্রুতিতে অটল অবিচল এবং তাদের সহযোগীদের ডাকা হলে তারা যখন একত্রিত হয়েছিল কায়েলার পুত্রদের চেয়ে, যে পুরুষরা পর্বতমালা উপড়ে ফেলেছে এবং কখনও নত হয়নি, তাদের কাছে আগত এক রাইডার তাদের দুই ভাগে ভাগ করে (বলে) "অনুমোদিত", "নিষিদ্ধ", সমস্ত ধরনের জিনিস। আপনি কি গৌরব বা রাজত্বের উপর বিশ্বাস স্থাপন করেছেন Esat  Ayyıldız, "Medineli Yahudi Şair Ebû ‘Afek ve Tahrîd (Kışkırtma) Şiiri". Trakya Üniversitesi Edebiyat Fakültesi Dergisi 11 / 21 (2021), 141-152. https://doi.org/10.33207/trkede.649614 Tubba was a ruler from Yemen who invaded the Hijaz and was resisted by the Qaylites